Sveitarstjórn Dalabyggðar barst á dögunum bréf frá Iðnaðarráðuneytinu varðandi þriggja fasa rafmagn fyrir landsbyggina . Í bréfinu kemur fram að skipaður hefur verið vinnuhópur sem endurmeta á stöðuna varðandi þörf á þriggja fasa rafmagni á landsbyggðinni . Iðnaðarráðuneytið leitar til sveitarstjórna í landinu og óskar eftir upplýsingum um hvar sé mest og brýnust þörf á tenginu á þriggja fasa rafmagni í viðkomandi sveitarfélögum . Sveitarstjóra Dalabyggðar er falið að afla þeirra gagna fyrir sveitarfélagið en Dalamenn hafa ályktað um að landsbyggðin sitji ekki við sama borð og íbúar þéttbýlis í rafmagnsmálum og standi sú staðreynd dreifbýlinu fyrir þrifum á ýmsum sviðum . Á svipaðan hátt hefur verið ályktað í Borgarbyggð . Sveitarstjórnin þar hefur sent Rarik ítrekað bréf til að fá upplýsingar og þrýsta á um lagnir á þriggja fasa rafmagni , án árangurs . Páll S. Brynjarsson sveitarstjóri segir hins vegar að ekkert bréf hafi borist til Borgarbyggðar um þetta málefni frá Iðnaðarráðuneytinu . Ekki náðist í neinn hjá Iðnaðarráðuneytinu vegna málsins .